**Jelentés**

**SZIGORÚAN BIZALMAS**

Aczél György Pártvezető Elvtárs részére

A Tragédia 1955-ös Budapesti bemutatóján küldetésem célja az volt, hogy véleményezzem a Madách Imre művéből készített darab veszélyeztetheti-e Pártunkat.

Tapasztalataim:

Úgy vélem, hogy a Tragédia a kommunista szellem meggyalázása, mindenki, aki e nemes eszmével azonosul, annak ezt a torz művet vissza kell utasítania.

A színdarab eleje közömbös hatást vált ki, azonban a végkifejlet felé haladva rendkívül káros ideológiákat hirdet. A 9. színben például a francia forradalom szabadságeszméit hirdeti és a szereplőket a hatalom megdöntésére buzdítja. Ez a hallgatóságban helytelen gondolatokat ébreszthet, valamint a szabad gyülekezési jogért való küzdésre hívja fel a figyelmet a következő párbeszédben „- Egyenlőség, testvériség, szabadság!- Halál reá, ki el nem ismeri!” Ez a jelnet is a népi demokrácia veszedelmességére utal, amit Nekünk, meg kell akadályoznunk. Továbbá, sok színben a keményen dolgozó munkásokat, kik Hazánk jövőjéért is munkálkodnak, a társadalom lecsúszott rétegeként, nyomorban ábrázolják, arisztokrata elnyomás alatt. Ez károsan hathat a színházba járó régi névvel rendelkező értelmiségiekre. Javaslom a továbbiakban a jelenlévők megfigyelését is, mivel sosem tudhatjuk, ki milyen indíttatásból jött el és a nemzetközi helyzet is egyre fokozódik. A 12. színben Fourier utópista kommunizmusát, ami követendő ideológiájaként szolgál Pártunk hű követőinek, hamisan ábrázolják. Egy pesszimista jövőképet vetítenek elő, egy rendkívül torzképpel. Az előadás végén megdöbbenve tapasztaltam, hogy a közönség tapsolva, állva ünnepeli a darabot. Ez azt bizonyítja, hogy a káros ideológiák egy színdarabban hatékonyan befolyásolják az embereket és még ezt a silány darabot is tetszéssel fogadják.

A dráma a verítékkel gondosan felépített Rendszerünk stabilitását veszélyezteti, javaslom mielőbbi betiltását, és a játszó társulat kihallgatását is, hiszen sosem tudhatjuk milyen szándék vezérelte őket ennek a műnek az előadására.